PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ১৭ জুলাই, ২০২০
কেন্দ্রীয় স্বাস্থ্য ও পরিবার কল্যাণ মন্ত্রকের কোভিড-১৯ সংক্রান্ত সর্বশেষ তথ্য; দেশে প্রকৃত কোভিড-১৯ আক্রান্তের সংখ্যা ৩ লক্ষ ৪২ হাজার; সুস্থতার সংখ্যা ৬ লক্ষ ৩৫ হাজার এবং তা ক্রমশ বাড়ছে
দেশে আজ পর্যন্ত নিশ্চিতভাবে করোনায় আক্রান্তের সংখ্যা ৩ লক্ষ ৪২ হাজার ৭৫৬। করোনায় মোট আক্রান্তের মধ্যে ৬ লক্ষ ৩৫ হাজারেরও বেশি সুস্থ হয়ে উঠেছেন। ভারত বিশ্বে জনসংখ্যার দিক থেকে দ্বিতীয় সর্বাধিক দেশ হলেও, এখানে প্রতি ১০ লক্ষে করোনায় আক্রান্তের সংখ্যা ৭২৭.৪। ইউরোপের দেশগুলির তুলনায় প্রতি ১০ লক্ষে ভারতে করোনায় আক্রান্তের সংখ্যা ৪ থেকে ৮ গুণ কম। প্রতি ১০ লক্ষে মৃত্যুর হার ১৮.৬, যা বিশ্বের মধ্যে তুলনামূলক কম। ৮০ শতাংশ ক্ষেত্রেই স্বল্প উপসর্গ দেখা দেওয়া ব্যক্তিদের হোম আইসোলেশনে থাকার এবং চিকিৎসা পরিষেবার সুযোগ গ্রহণে পরামর্শ দেওয়া হয়েছে। দেশে হাসপাতালে চিকিৎসাধীন রোগীদের গুণগত মানের পরিষেবা পৌঁছে দিতে চিকিৎসা পরিকাঠামোয় নিরন্তর উন্নতি-সাধন করা হচ্ছে। এর ফলে, কোভিড-১৯ হাসপাতালগুলির পরিকাঠামো মজবুত হচ্ছে। দেশে সুনির্দিষ্ট কোভিড হাসপাতালের সংখ্যা ১ হাজার ৩৮৩। কোভিড হেলথ কেয়ার সেন্টারের সংখ্যা ৩ হাজার ১০৭ এবং কোভিড কেয়ার সেন্টারের সংখ্যা ১০ হাজার ৩৮২।
বিস্তারিত বিবরণের জন্য https://pib.gov.in/PressReleasePage.aspx?PRID=1639305 – এই লিঙ্কে ক্লিক করুন।
খরিফ শস্যের চাষ এলাকা গত বছরের তুলনায় ২১.২ শতাংশ বেশি
চলতি খরিফ মরশুমে আজ পর্যন্ত খরিফ শস্যের কৃষি কাজের এলাকা গতবারের একই সময়ের তুলনায় ২১.২ শতাংশ বেড়ে হয়েছে ৬ কোটি ৯১ লক্ষ ৮৬ হাজার হেক্টর। খরিফ শস্য চাষের অগ্রগতিতে কোভিড-১৯ এর কোনও প্রভাব পড়েনি।
বিস্তারিত বিবরণের জন্য https://pib.gov.in/PressReleasePage.aspx?PRID=1639340 – এই লিঙ্কে ক্লিক করুন।
দেশে মেডিকেল অক্সিজেনের যোগান, উৎপাদন, সরবরাহ ও সঞ্চয়ে কোনও ঘাটতি নেই
কোভিড-১৯ মহামারীর প্রেক্ষিতে কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল আজ মেডিকেল অক্সিজেনের সরবরাহ ও তার সঞ্চয় ভান্ডার পরিস্থিতি এক বৈঠকে পর্যালোচনা করে দেখেছেন। এখনও পর্যন্ত মেডিকেল অক্সিজেনের উৎপাদন, সঞ্চয় ভান্ডার, পরিবহণ ও সরবরাহ ক্ষেত্রে কোনও সমস্যার খবর মন্ত্রকে আসেনি।
বিস্তারিত বিবরণের জন্য https://pib.gov.in/PressReleasePage.aspx?PRID=1639273 – এই লিঙ্কে ক্লিক করুন।
কোভিড-১৯ মোকাবিলায় এআরসিআই এবং বেদান্ত টেকনোলজিস যৌথভাবে ব্যাগেজ স্ক্যান ডিসইনফেকশনের জন্য ইউভি সিস্টেম উদ্ভাবন করেছে
কোভিড-১৯ সংক্রমণ ছড়িয়ে পড়ার ক্ষেত্রে অভ্যন্তরীণ ও আন্তর্জাতিক সফর এক বড় কারণ। তাই, ব্যাগেজের মাধ্যমে ভাইরাস সংক্রমণ নিয়ন্ত্রণে হায়দরাবাদের ইন্টারন্যাশনাল অ্যাডভান্স রিসার্চ সেন্টার ফর পাউডার মেটালার্জি অ্যান্ড নিউ মেটেরিয়ালস্ এবং নয়ডার সংস্থা বেদান্ত টেকনোলজি যৌথভাবে ইউভি ব্যাগেজ ডিস ইনফেকশন সিস্টেম ‘কীর্তিস্ক্যান’ উদ্ভাবন করেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1639134 – এই লিঙ্কে ক্লিক করুন।
নির্বাচন কমিশন বিহারে বিধানসভা নির্বাচন এবং অদূর ভবিষ্যতে দ্বিবার্ষিক নির্বাচনগুলিতে ৬৫ বছরের বেশি বয়সী ভোটদাতাদের জন্য পোস্টাল ব্যালটের সুবিধা না রাখার সিদ্ধান্ত নিয়েছে
কোভিড-১৯ মহামারী এবং লকডাউন সম্পর্কিত নীতি-নির্দেশিকার প্রেক্ষিতে নির্বাচন কমিশন ৬৫ বছরের বেশি বয়সী ভোটদাতাদের জন্য বিকল্প ভোটদান ব্যবস্থা হিসাবে পোস্টাল ব্যালটের সুবিধা আর না রাখার সিদ্ধান্ত নিয়েছে। বয়স্ক মানুষের শারীরিক পরিস্থিতি এবং কোভিড সংক্রমণ থেকে সুরক্ষিত রাখার লক্ষ্যেই এই সিদ্ধান্ত নেওয়া হয়েছে। কোভিড আক্রান্ত ভোটদাতা এবং কোয়ারেন্টাইনে থাকা ভোটদাতাদের ভোটাধিকার প্রয়োগে যাতে কোনও রকম বঞ্চনার শিকার হতে না হয়, তার জন্য কমিশন আগত নির্বাচনগুলিতে বুথেই ভোটদানের সিদ্ধান্ত বজায় রেখেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1639106 – এই লিঙ্কে ক্লিক করুন।
বিশ্ব মহামারী প্রতিরোধে সরকার দেশবাসীকে সাহায্য করে চলেছে; প্লাস্টিক শিল্পের সুরক্ষায় করণীয় সবকিছুই করা হবে : মান্ডভিয়া
কেন্দ্রীয় রসায়ন ও সার প্রতিমন্ত্রী শ্রী মনসুখ মান্ডভিয়া আশ্বস্ত করে বলেছেন, আইনি সীমাবদ্ধতায় থেকে সরকার কোভিড-১৯ এর প্রভাব থেকে প্লাস্টিক শিল্পের সুরক্ষায় সম্ভাব্য যা কিছু করণীয়, তাই করবে। শ্রী মান্ডভিয়া গতকাল এক ওয়েবইনারে অংশ নিয়ে বলেন, ভারতীয় প্লাস্টিক শিল্প পরিবেশগত দিক থেকে সুস্থায়ী, উদ্ভাবনমূলক এবং প্রতিযোগিতামুখী হয়ে উঠবে।
বিস্তারিত বিবরণের জন্য https://pib.gov.in/PressReleasePage.aspx?PRID=1639106 – এই লিঙ্কে ক্লিক করুন।
কোভিড-১৯ এর টিকা, চিকিৎসা ও রোগ নির্ণয়ের জন্য জৈব প্রযুক্তি দপ্তর ও তার গবেষণা প্রতিষ্ঠানগুলি সক্রিয় হয়েছে
স্বল্পমূল্যের পরীক্ষার কিট, আরএনএ নিষ্কাশন যন্ত্র; মানুষের শরীরে টিকার প্রয়োগের পরীক্ষার আগে প্রাণীদেহে প্রয়োগের ব্যবস্থাপনা। জৈব প্রযুক্তি দপ্তর এবং তার ১৬টি গবেষণা প্রতিষ্ঠান কোভিড-১৯ এর মোকাবিলা করার জন্য বিভিন্ন গবেষণা ও উদ্ভাবনের কাজ করছে। দপ্তরের গবেষণার মূল উদ্যোগ স্বল্পমূল্যে নমুনা পরীক্ষার কিট তৈরি করা। দেশীয় প্রযুক্তিতে কীট তৈরির ফলে আত্মনির্ভরতা বাড়বে। জৈব প্রযুক্তি দপ্তরের টিএইচএসটিআই সার্স-কোভ-২ অ্যান্টিজেন পদ্ধতিতে সংক্রমণ পরীক্ষার একটি পদ্ধতির প্রযুক্তি জেনাই ও মোলবায়ো ডায়গোনিস্টিক প্রাইভেট লিমিটেডকে হস্তান্তরিত করেছে। আইজিজি এলাইজা পদ্ধতিতে সংক্রমণ পরীক্ষার আরেকটি পদ্ধতির প্রযুক্তি এক্সসাইটোন ডায়গোনিস্টিক প্রাইভেট লিমিটেডকে হস্তান্তরিত করা হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1639142 – এই লিঙ্কে ক্লিক করুন।
অর্থ মন্ত্রক ১৫ই জুলাই ২৮টি রাজ্যের ২লক্ষ ৬৩ হাজার গ্রাম পঞ্চায়েতকে ১৫ হাজার ১৮৭ কোটি ৫০ লক্ষ টাকা অনুদান দিয়েছে
কেন্দ্রীয় পঞ্চায়েতি রাজ মন্ত্রক এবং পানীয় জল, স্বাস্থ্যবিধি দপ্তর এবং জল শক্তি মন্ত্রকের সুপারিশের ভিত্তিতে দেশের ২৮টি রাজ্যের ২ লক্ষ ৬৩ হাজার গ্রাম পঞ্চায়েতকে অনুদান হিসাবে অর্থ মন্ত্রকের পক্ষ থেকে ১৫ হাজার ১৮৭ কোটি ৫০ লক্ষ টাকা দেওয়া হয়েছে। গত ১৫ তারিখ এই অর্থ বরাদ্দ করা হয়। ২০২০-২১ অর্থবর্ষে পঞ্চদশ অর্থ কমিশনের সুপারিশ অনুযায়ী, এই অর্থ অনুদান হিসাবে বরাদ্দ করা হয়েছে। গ্রাম পঞ্চায়েতগুলি এই অর্থে একাধিক উন্নয়নমূলক কর্মসূচি, যেমন – পানীয় জল সরবরাহ, বৃষ্টির জল সংরক্ষণ, জলের পুনর্ব্যবহার, স্বাস্থ্যবিধি এবং প্রকাশ্য-স্থানে শৌচকর্ম মুক্ত পরিবেশ বজায় রাখার মতো কাজে খরচ করতে পারবে।
বিস্তারিত বিবরণের জন্য https://pib.gov.in/PressReleasePage.aspx?PRID=1639157 – এই লিঙ্কে ক্লিক করুন।
ভারতীয় কৃষি গবেষণা পর্ষদের ৯২তম প্রতিষ্ঠা দিবস
ভারতীয় কৃষি গবেষণা পরিষদের ৯২তম প্রতিষ্ঠা দিবস উদযাপন উপলক্ষে গতকাল আয়োজিত এক অনুষ্ঠানে কেন্দ্রীয় কৃষি ও কৃষি কল্যাণ মন্ত্রী শ্রী নরেন্দ্র সিং তোমর কৃষি বিজ্ঞানীদের প্রচেষ্টার প্রশংসা করে বলেন, তাঁদের সাফল্যের জন্যই কৃষি গবেষণা পরিষদ গত নয় দশকে দেশে কৃষির অগ্রগতিতে গুরুত্বপূর্ণ ভূমিকা নিয়েছে। কোভিড-১৯ মহামারী সত্ত্বেও লকডাউনের সময় রেকর্ড পরিমাণ খাদ্যশস্য উৎপাদনের জন্য শ্রী তোমর দেশের কৃষক সমাজকে অভিনন্দন জানান।
বিস্তারিত বিবরণের জন্য https://pib.gov.in/PressReleasePage.aspx?PRID=1639132 – এই লিঙ্কে ক্লিক করুন।
পূর্ব রেলের পণ্যবাহী ট্রেন পরিষেবা কোভিড-১৯ অত্যাবশ্যক সামগ্রী পৌঁছে দিতে আগামী ১৪ই ডিসেম্বর পর্যন্ত চালু থাকবে
পূর্ব রেল কোভিড-১৯ লকডাউনের সময় দেশের বিভিন্ন প্রান্তে বিভিন্ন সময় ভিন্ন ভিন্ন রুটে অত্যাবশ্যক সামগ্রী, চিকিৎসা সরঞ্জাম ও ওষুধপত্র পৌঁছে দিয়েছে। বর্তমানে পূর্ব রেলের পণ্যবাহী এক্সপ্রেস ট্রেনগুলি হাওড়া ও গুয়াহাটি, শিয়ালদহ ও গুয়াহাটি এবং হাওয়া ও অমৃতসর রুটে চলাচল করছে। পূর্ব রেল পণ্যবাহী এক্সপ্রেস ট্রেনগুলির পরিষেবা আগামী ১৪ই ডিসেম্বর পর্যন্ত চালু রাখার সিদ্ধান্ত নিয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1639058 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• পাঞ্জাব : রাজ্যে বেসরকারি হাসপাতালগুলির চিকিৎসা খরচে প্রতারণা নিয়ন্ত্রণে বর্তমান মহামারীর সময় রোগী স্বার্থ রক্ষায় কোভিড চিকিৎসার খরচ বেঁধে দেওয়া হয়েছে। বেসরকারি হাসপাতালগুলিতে কোভিড-১৯ চিকিৎসা খাতে খরচের ব্যাপারে অসংখ্য অভিযোগ পাওয়ার ভিত্তিতে রাজ্য সরকার এই সিদ্ধান্ত নিয়েছে।
• হরিয়ানা : কোভিড-১৯ সংক্রমণ কবল থেকে ভিন্নভাবে সক্ষম  ব্যক্তিদের সুরক্ষা ও নিরাপত্তার জন্য রাজ্য সরকার নীতি-নির্দেশিকা জারি করেছে।
• মহারাষ্ট্র : রাজ্যে এ যাবৎ একদিনে গতকাল সর্বাধিক ৮ হাজার ৬৪১ জনের করোনায় সংক্রমণের খবর মিলেছে। এর ফলে, আক্রান্তের সংখ্যা বেড়ে হয়েছে ২ লক্ষ ৮৪ হাজারেরও বেশি। নিশ্চিতভাবে করোনায় আক্রান্তের সংখ্যা ১ লক্ষ ১৪ হাজার ৬৪৮ এবং মৃত্যু হয়েছে ১১ হাজার ১৯৪ জনের। সুস্থ হয়েছেন ৬৮ হাজার ৫৩৭ জন। রাজ্যে সুস্থতার হার বেড়ে হয়েছে ৫৫.৬৩ শতাংশ এবং মুম্বাই জেলায় এই হার ৭০ শতাংশ।
• গুজরাট : রাজ্যে করোনায় আক্রান্তের সংখ্যা বেড়ে হয়েছে ৪৫ হাজার ৪৮১। নিশ্চিতভাবে করোনায় আক্রান্তের সংখ্যা ১১ হাজার ২৮৯। আজ পর্যন্ত সুস্থ হয়েছেন ৩২ হাজার ১০৩ জন এবং মৃত্যু হয়েছে ২ হাজার ৮৯ জনের। এদিকে ৪ সদস্যের একটি কেন্দ্রীয় দল আজ সুরাট শহর পরিদর্শন করেছেন। এই দলে এইমস্ – এর নির্দেশক, নীতি আয়োগের সদস্য, কেন্দ্রীয় স্বাস্থ্য ও পরিবার কল্যাণ মন্ত্রকের অতিরিক্ত সচিব প্রমুখ রয়েছেন।
• রাজস্থান : রাজ্যে আজ সকাল পর্যন্ত আরও ১৫৯ জনের সংক্রমণের খবর মেলায় করোনায় আক্রান্তের সংখ্যা বেড়ে হয়েছে ২৭ হাজার ৩৩৩। সুস্থ হয়েছেন ২০ হাজার ২৮ জন এবং নিশ্চিতভাবে করোনায় আক্রান্তের সংখ্যা ৬ হাজার ৬৬৬।
• মধ্যপ্রদেশ : রাজ্যে গতকাল এ যাবৎ একদিনেই সর্বোচ্চ ৭৩৫ জনের সংক্রমণের খবর মেলায় করোনায় আক্রান্তের সংখ্যা বেড়ে হয়েছে ২০ হাজার ৩৭৮। নিশ্চিতভাবে করোনায় আক্রান্ত হয়েছেন ৫ হাজার ৫৬২ জন। সুস্থ হয়েছেন ১৪ হাজার ১২৭ জন। রাজ্যে করোনায় মৃতের সংখ্যা বেড়ে হয়েছে ৬৮৯।
• ছত্তিশগড় : রাজ্যে গতকাল এ যাবৎ একদিনেই সর্বোচ্চ ১৯৭ জনের সংক্রমণের খবর মেলায় আক্রান্তের সংখ্যা বেড়ে হয়েছে ৪ হাজার ৭৫৪। নিশ্চিতভাবে করোনায় আক্রান্তের সংখ্যা ১ হাজার ২৮২। সুস্থ হয়েছেন ৩ হাজার ৪৫১ জন।
• গোয়া : রাজ্যে আরও ১৫৭ জনের সংক্রমণের খবর মেলায় করোনায় আক্রান্তের সংখ্যা বেড়ে হয়েছে ৩ হাজার ১০৮। রাজ্যে চলতি সপ্তাহে নিশ্চিতভাবে করোনায় আক্রান্ত হয়েছেন ১২৭ জন।
• আসাম : রাজ্যের মুখ্যমন্ত্রী নওগা সিভিল হাসপাতাল পরিদর্শন করে সেখানে কোভিড-১৯ চিকিৎসা পদ্ধতির ব্যাপারে চিকিৎসক ও নার্সদের সঙ্গে কথা বলেছেন।
• মণিপুর : রাজ্যের ২টি জেলায় বাড়ি বাড়ি গিয়ে র্যা পিড অ্যান্টিজেন টেস্ট শুরু হয়েছে।
• মিজোরাম : রাজ্যে ১৯৪টি গীর্জার হল-কে কোয়ারেন্টাইন কেন্দ্র হিসাবে ব্যবহার করা হচ্ছে।
• নাগাল্যান্ড : রাজ্যের আরএসইটিআই ভবন ও ট্যুরিস্ট লজ-কে কোভিড কেয়ার সেন্টারে, অন্যদিকে সেন্ট জেভিয়ার কলেজ অডিটোরিয়াম হল-কে আইসোলেশন সেন্টারে রূপান্তরিত করা হয়েছে।
• কেরল : রাজ্যে আরও ২ জনের মৃত্যুর খবর মেলায় করোনায় মৃতের সংখ্যা বেড়ে হয়েছে ৩৯। ক্রাইম ব্রাঞ্চ সদর দপ্তরের ২ জন পুলিশ আধিকারিকের নমুনা পরীক্ষায় করোনার প্রমাণ মেলায় ব্রাঞ্চের যাবতীয় কর্মকান্ড সাময়িক বন্ধ করে দেওয়া হয়েছে। এদিকে রাজ্যে গতকাল আরও ৭২২ জনের সংক্রমণের খবর মিলেছে। এখনও পর্যন্ত ৫ হাজার ৩৭২ জনের চিকিৎসা চলছে।
• তামিলনাডু : কেন্দ্রশাসিত পন্ডিচেরীতে করোনায় মৃতের সংখ্যা বেড়ে হয়েছে ২৫। আক্রান্তের সংখ্যা ১ হাজার ৮৩২। তামিলনাডুতে গতকাল আরও ৪ হাজার ৫৪৯ জনের সংক্রমণের খবর মেলায় আক্রান্তের সংখ্যা বেড়ে ১ লক্ষ ৫৬ হাজার ছাড়িয়েছে। নিশ্চিতভাবে করোনায় আক্রান্তের সংখ্যা ৪৬ হাজার ৭১৪। মৃত্যু হয়েছে ২ হাজার ২৩৬ জনের। কেবল চেন্নাইয়েই আক্রান্তের সংখ্যা ১৫ হাজারেরও বেশি।
• কর্ণাটক : হাইকোর্ট বিপর্যয় ব্যবস্থাপনা আইন কার্যকর করা এবং কোভিড চিকিৎসা পরিষেবায় প্রত্যাখ্যানকারী বেসরকারি হাসপাতালগুলির বিরুদ্ধে জরিমানা আরোপের জন্য রাজ্য সরকারকে নির্দেশ দিয়েছে। এদিকে রাজ্যে করোনায় আক্রান্তের সংখ্যা ৫১ হাজার ছাড়িয়েছে। নিশ্চিতভাবে করোনায় আক্রান্তের সংখ্যা ৩০ হাজার ৬৫৫ এবং মৃত্যু হয়েছে ১ হাজার ৩২ জনের।
• অন্ধ্রপ্রদেশ : রাজ্য সরকার প্রকাশ্য-স্থানে, কর্মক্ষেত্রে এবং সফরের সময় মাস্ক বাধ্যতামূলক করেছে। এই মর্মে জারি করা নির্দেশটি আজ থেকেই কার্যকর হয়েছে। এদিকে রাজ্যে করোনায় আক্রান্তের সংখ্যা বেড়ে হয়েছে ৪০ হাজার ৬৪৬। নিশ্চিতভাবে করোনায় আক্রান্তের সংখ্যা ১৯ হাজার ৮১৪ এবং মৃত্যু হয়েছে ৫৩৪ জনের।
• তেলেঙ্গানা : বিশেষজ্ঞদের মতে, রাজ্যে আগামী ১৫ দিনে করোনায় আক্রান্তের সংখ্যা হ্রাস পাওয়ার সম্ভাবনা। গত কয়েক দিনে নিশ্চিতভাবে করোনায় আক্রান্তের হার ২০ শতাংশ থেকে কমে ১০ শতাংশ হয়েছে। রাজ্যে প্রতিদিন ১০ হাজারেরও বেশি নমুনা পরীক্ষা হয়েছে। এদিকে, গতকাল আরও ১ হাজার ৬৭৬ জনের সংক্রমণের খবর মেলায় করোনায় আক্রান্তের সংখ্যা বেড়ে হয়েছে ৪১ হাজার ১৮। নিশ্চিতভাবে করোনায় আক্রান্তের সংখ্যা ১৩ হাজার ৩২৮। মৃত্যু হয়েছে ৩৯৬ জনের। সুস্থ হয়েছেন ২৭ হাজার ২৯৫ জন।
CG/BD/SB
(